**Aktivitete, trajnime të Qendrës për Kërkim, Zhvillim dhe Ekselencë**

**2020-2021**

1. Me datë 2.12.2021 pranë Qendrës së Koordinimit kundër Ekstremizmit të Dhunshëm (QKEDH), Tiranë u nënshkrua nga Znj. Lejdi Dervishi, Drejtor dhe Prof. Dr. Kseanlela SotirofskiRektore e Universitetit “Aleksandër Moisiu” (UAMD), Durrës, marrëveshja e bashkëpunimit mes dy Institucioneve. Kjo është marrëveshja e parë që Qendra nënshkruan me Institucione të Arsimit të Lartë në vend.

Qëllimi i kësaj Marrëveshje është të mundësojë bashkëpunimin mes Palëve, në kuadër të përcaktimit të fushave dhe mënyrave të bashkëpunimit ndërmjet dy institucioneve në mënyrë që të operojnë me efikasitet kundër sfidave dhe kërkesave të kohës si dhe në funksion të realizimit të qëllimeve dhe objektivave të përshkruara në Strategjinë Kombëtare “Për Luftën Kundër Ekstremizmit të Dhunshëm dhe Planit të Veprimit”.

Objektivat e marrëveshjes janë: bashkëpunimi dhe kontributi në rritjen e ndërgjegjësimit mbi format e radikalizmit dhe ekstremizmit të dhunshëm; njohja, hulumtimi dhe promovimi tek studentët i vlerave të tolerancës, paqes dhe bashkëjetesës së komuniteteve me diversitet kulturor, etnik, fetar etj; njohja dhe formimi profesional i kandidatëve për ushtrimin e profesionit të mësuesit, psikologut, punonjësit social, juristit, administratës publike, gazetarisë, përmes gjetjeve të aktiviteteve kërkimore shkencore, mbi identifikimin e individëve dhe faktorët që nxisin radikalizmin dhe ekstremizmin e dhunshëm në komunitet; praktikave studentore pranë QKEDH-së etj.

1. Më 5.07.2021 u nënshkrua marrëveshja e bashkëpunimit mes Qendrës nëruniversitare për kooperim me Euroazinë, Mesdheun dhe Afrikës Sub-Sahariane, Universiteti “La Sapienza”, Romë dhe Universiteti “Aleksandër Moisiu”, Durrës. Marrëveshja konsiston në bashkëpunimin dhe shkëmbimin e studentëve të ciklit të tretë, trajnime të stafit dhe kërkuesve e profesorëve mes dy Institucioneve, si dhe projekte të përbashkëta dhe publikime me interest ë përbashkët. Në këtë kuadër, në vitin akademik 2021-2022, në muajin Maj 2022 do të jetë present si *visiting professor* për një javë Prof. Andrea Carteny ku do të mbajë leksione pranë Fakultetit të Edukimit.
2. Maj 2021, pjesmarrje e stafit të UAMD-së në trajnimin e organizuar nga Organizata [SCiDEV](http://www.scidevcenter.org/) dhe [Universiteti i Tiranës](http://www.unitir.edu.al/) ku u prezantua **Anketa Sociale Evropiane**/ [**European Social Survey**](https://www.europeansocialsurvey.org/) (ESS) dhe **Rrjeti Rajonal** [Western Balkans European Social Survey](https://wb-europeansocialsurvey.org/) (WBESS). ESS është një vrojtim 2-vjeçar, në shkallë të gjerë, i qëndrimeve, besimeve dhe sjelljeve të popullatave në Europë që ka nisur në 2001 dhe aktualisht është në raundin e tij të 10-të. Ajo që e bën këtë vrojtim unik është metodologjia tejet rigoroze, që bën të mundur krahasimin e rezultateve mes vendeve pjesëmarrëse. Të dhënat e ESS janë të disponueshme pa pagesë dhe përbëjnë një burim të rëndësishëm për kërkuesit shkencorë dhe stafin pedagogjik. Ky trajnim u organizua në kuadër të aktiviteteve të Rrjetit Rajonal WBESS – rrjet i themeluar nga [SUSTAIN II,](https://www.europeansocialsurvey.org/about/news/essnews0079.html) një projekt i financuar nga Bashkimi Evropian në kuadër të programit Horizon 2020, për të promovuar ESS në vendet e Ballkanit perëndimor. WBESS koordinohet nga Instituti i Shkencave Sociale në Beograd, dhe aktualisht ka 23 anëtarë nga 15 shtete, nga të cilët dy anëtarët e vetëm nga Shqipëria janë SCIDEV dhe Universiteti i Tiranës. Në trajnimin e zhvilluar me datë 7-14 Maj 2021 u përzgjodhën dhe morën pjesë 5 pedagogë të UAMD-së nga 20 pjesëmarrës në total nga gjithë universitetet e vendit.
3. Më 16.10.2020 në ambientet e rektoratit të Universitetit të Durrësit u realizua takimi i përbashkët me përfaqësues të MASR-së  për Arsimin e Lartë​, të Universitetit “Aleksandër Moisiu”, dhe përfaqësues nga Qendra CVE. Qendra e Koordinimit kundër Ekstremizmit të Dhunshëm, në vijim të zbatimit të Strategjisë Kombëtare për luftën kundër Ekstremizmit të Dhunshëm, zhvilloi për periudhën Tetor-Dhjetor 2020 një sërë takimesh me universitetet në shkallë vendi. Qëllimi i këtyre takimeve bazohet tek nevoja për të diskutuar mbi masat dhe aktivitetet e mundshme që universitetet mund të ndërmarrin në kuadër të parandalimit të fenomenit të ekstremizmit të dhunshëm. Qendra CVE nxit bashkëpunim e universiteteve në vend (publike dhe jo publike) me qëllim, dakordësimin e një marrëveshjeje ndërinstitucionale: Qendra CVE, Universitetet dhe  Ministria e Arsimit, Sportit dhe Rinisë.
4. Në vitin 2020 Sekretariati i Këshillit të Bashkëpunimit Rajonal (Regional Cooperation Council (RCC)) ka filluar një Program të Mbështetjes së Ballkanit Perëndimor për të ndihmuar zhvillimin e infrastrukturave kërkimore në rajon, në kuadër të Planit Shumëvjeçar të Veprimit për një Zonë Rajonale Ekonomike (MAP REA) të miratuar në Samitin e Liderit në Korrik 2017 në Trieste. Një pjesë e MAP REA është përqendruar në heqjen e pengesave për lëvizjen e studentëve, studiuesve dhe akademikëve përmes politikave, masave dhe instrumenteve të përbashkëta që synojnë rritjen e lëvizshmërisë dhe bashkëpunimit akademik dhe kërkimor. Në prill të vitit 2020, Sekretariati i RCC kontraktoi shërbime këshilluese të jashtme për të mbështetur zbatimin e Programit me dy qëllime specifike: (1) për të udhëhequr përgatitjen e politikave të Aksesit të Hapur (Open Access) për 30 Infrastruktura Kërkimore të zgjedhura në Ballkanin Perëndimor, konkretisht, Shqipëria, Bosnje dhe Hercegovina, Kosova\*, Mali i Zi, Maqedonia e Veriut dhe Serbia, dhe (2) të trajnojë stafin drejtues, administrativ dhe hulumtues për të prezantuar parimet e Aksesit të Hapur për 30 Infrastrukturat Kërkimore të zgjedhura në Ballkanin Perëndimor. Programi RCC është krijuar jo vetëm që të kontribuojë në zhvillimin e praktikave të Aksesit të Hapur në Arsimin e Lartë dhe organizatat kërkimore publike në rajon, por do të hedhë themelet për krijimin e Rrjetit të Infrastrukturave të Aksesit të Hapur në Ballkanin Perëndimor, për të cilin RCC është pionier në rajon. Puna për hartimin e politikave të Aksesit të Hapur planifikohet të bëhet në bashkëpunim të ngushtë me stafin menaxhues, administrativ dhe kërkimor të Infrastrukturave Kërkimore të zgjedhura.  UAMD është bërë pjesë e kësaj inisiative. Gjatë 29 dhe 30 qershorit 2020, u mbajtën dy ditë workshop online për të orientuar pjesëmarrësit në lidhje me inicitivën e Open Access Research Infrastructure. Kjo inisiative e RCC do të mbështesë me asistencë teknike institucionet e Arsimit të Lartë Publik, në rajonin e ballkanit perëndimor për draftimin e politikave për infrastrukturën kërkimore, të cilën dëshirojnë ta vënë në dispozicion të palëve të treta.